এই জন্য যে ঐতিহ্য আগামী প্রজন্মের সামনে আলোকিত পথের সন্ধান দেয়। যখনই কোনো জাতীয়, রাষ্ট্রীয় বা সামাজিক বিপর্যয় বা দুর্যোগের মোকাবেলা করতে হয় তখন ঐতিহ্য তাদেরকে সচেতন করে। ঐতিহ্যের পথ ধরে তারা আবার লড়াই করতে শিখে। তারা আবার উচ্চারণ করে ‘বাংলার মাটি দুর্জয় ঘাঁটি বুঝে নিক দুর্বৃত্ত’। একইভাবে তারা যুথবদ্ধ হয়ে শোষণ, শাসন, নিপীড়ন, নিবর্তন ও জুলুমের শৃঙ্খল ভাঙতে শপথবদ্ধ হয়। তারা গেয়ে ওঠে সাহস ও হিম্মতের সাথে- ‘এ দেশ খানজাহানের, এ দেশ শাহ মাখদুমের… ।’ ‘এই অলি আল্লাহ্র বাংলাদেশ, এই শহীদ গাজীর বাংলাদেশ, রহম করুন আল্লাহ্, রহম করুন আল্লাহ্।’ এই গানে খানজাহান, বায়েজিদ, শরীয়তুল্লাহ, তিতুমীরের ইতিহাস স্মরণ করে, তাদের ঐতিহ্যের উত্তরাধিকারী হিসেবে প্রত্যয় ঘোষণা করে, আল্লাহ্র রহমত চাওয়া হচ্ছে। এটাই হচ্ছে ঐতিহ্যের প্রয়োজন।